b'\n_START_ARTICLE_\nElektronika\n_START_PARAGRAPH_\nElektr\xc3\xb3nika je podro\xc4\x8dje elektrotehnike, s poudarkom na elektri\xc4\x8dnih napravah, s katerimi krmilimo. Te naprave so sestavljene iz gradnikov, ki jim re\xc4\x8demo elektronski elementi: tranzistor, dioda, triak, elektronka, kondenzator, upor, du\xc5\xa1ilka, ... S povezovanjem elektronskih elementov dobimo elektronska vezja kot so: oja\xc4\x8devalnik, filter, multiplekser, flip flop, logi\xc4\x8dna vrata,... Te naprave se delijo na analogne (nizkofrekven\xc4\x8dne in visokofrekven\xc4\x8dne) in digitalne.'